67. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.95 της 27 Ιαν./4 Φεβρ. 1977 (ΦΕΚ Α΄31) Περί Οργανισμού του Υπουργείου Εμπορικής Ναυτιλίας. (Διόρθ. Σφαλμ. στο ΦΕΚ Α΄150/1 Μαΐου 1977). Καταργήθηκε από την παρ. 1 άρθρ. 49 Π.Δ. 259/31 Μαΐου-3 Ιουν. 1988 (ΦΕΚ Α΄117), (κατωτ. αριθ. 93). 68. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΕΜΠΟΡΙΚΗΣ ΝΑΥΤΙΛΙΑΣ  Αριθ. 11696/3/77 της 29 Απρ./6 Μαΐου 1977 (ΦΕΚ Β΄429) Περί συστάσεως Τμήματος Σχέσεων Ελλλάδος μετά των Ευρωπαϊκών Κοινοτήτων παρά τω Υπουργείω Εμπορικής Ναυτιλίας. Έχοντες υπ’ όψει τας διατάξεις: α)Του άρθρ. 5 του Νόμ. 445/1976 «περί εκπροσωπήσεως της Ελλάδος εις τας Ευρωπαϊκάς Κοινότητας και Οργανώσεως των Διοικητικών Υπηρεσιών εν όψει της εφαρμογής του Κοινοτικού καθεστώτος» (ΦΕΚ 260Α΄/1.10.1976). β)Του υπ’ αριθ. 95/1977 Π.Δ/τος «περί Οργανισμού ΥΕΝ» (ΦΕΚ 31 Α΄της 4.2.1977), αποφασίζομεν: 1.Συνιστώμεν παρά τη Διευθύνσει Ωκεανοπόρου Ναυτιλίας της Γενικής Διευθύνσεως Πλοίων του Υπουργείου Εμπορικής Ναυτιλίας 5ον Τμήμα «Σχέσεων Ελλάδος μετά των Ευρωπαϊκών Κοινοτήτων». 2.Η ως άνω Υπηρεσία, διαρθρωμένη εις επίπεδον Τμήματος, ασκεί εν συνεννοήσει μετά της Γενικής Διευθύνσεως Σχέσεων Ελλάδος και Ευρωπαϊκών Κοινοτήτων του Υπουργείου Συντονισμού τας υπό των εδαφ. α,β,γ, παρ. 3 του άρθρ. 5 του Νόμ. 445/1976, προβλεπομένας αρμοδιότητας. 3.Τα γραφεία του ανωτέρω Τμήματος καθορισθήσονται δι’ αποφάσεως του Υπουργού Εμπορικής Ναυτιλίας. 4.Η επάνδρωσις του συνιστωμένου Τμήματος θα συντελεσθή: α)Μερίμνη του Υπουργείου Εμπορικής Ναυτιλίας, εντός του αριθμού των υφισταμένων οργανικών θέσεων Αξιωματικών Λ.Σ. β)Δι’ αποσπάσεως εκ του Υπουργείου Συντονισμού και εφ’ όσον τούτο είναι δυνατόν εν όψει των εκάστοτε υπηρεσιακών αναγκών αυτού, εις εκτέλεσιν των διατάξεων του άρθρ. 6 παρ. 4 και άρθρ. 9 του Νόμ. 445/76, δύο μεταφραστών της Αγγλικής και Γαλλικής γλώσσης. 5.Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως.

[Source: greek_legal_code_raptarchis | Tokens: 1834]